CELEX: 32007L0021
Language: lt
Date: 1176163200000
Title: 2007 m. balandžio 10 d. Komisijos direktyva 2007/21/EB, iš dalies keičianti Tarybos direktyvą 91/414/EEB dėl veikliųjų medžiagų azoksistrobino, imazalilo, metilkrezoksimo, spiroksamino, azimsulfurono, kalcio proheksadiono ir fluroksipiro įtraukimo į I priedą termino pabaigos (Tekstas svarbus EEE )

12.4.2007   
            
            
               LT
            
            
               Europos Sąjungos oficialusis leidinys
            
            
               L 97/42
            
         
      KOMISIJOS DIREKTYVA 2007/21/EB
   2007 m. balandžio 10 d.
   iš dalies keičianti Tarybos direktyvą 91/414/EEB dėl veikliųjų medžiagų azoksistrobino, imazalilo, metilkrezoksimo, spiroksamino, azimsulfurono, kalcio proheksadiono ir fluroksipiro įtraukimo į I priedą termino pabaigos
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1991 m. liepos 15 d. Tarybos direktyvą 91/414/EEB dėl augalų apsaugos produktų pateikimo į rinką (1), ypač į jos 5 straipsnio 5 dalį,
   kadangi:
   
               (1)
            
            
               Į Direktyvos 91/414/EEB I priedą buvo įtrauktos šios veikliosios medžiagos: Komisijos direktyva 98/47/EB (2) azoksistrobinas buvo įtrauktas iki 2008 m. liepos 1 d., Komisijos direktyva 97/73/EB (3) imazalilas buvo įtrauktas iki 2008 m. gruodžio 31 d., Komisijos direktyva 1999/1/EB (4) metilkrezoksimas buvo įtrauktas iki 2009 m. sausio 31 d., Komisijos direktyva 1999/73/EB (5) spiroksaminas buvo įtrauktas iki 2009 m. rugsėjo 1 d., Komisijos direktyva 1999/80/EB (6) azimsulfuronas buvo įtrauktas iki 2009 m. spalio 1 d., Komisijos direktyva 2000/50/EB (7) kalcio proheksadionas buvo įtrauktas iki 2010 m. spalio 20 d. ir Komisijos direktyva 2000/10/EB (8) fluroksipiras buvo įtrauktas iki 2010 m. lapkričio 30 d.
            
         
               (2)
            
            
               Pateikus prašymą, veikliosios medžiagos įtraukimo terminas gali būti pratęstas, jei paraiška būtų pateikta ne vėliau kaip likus dvejiems metams iki įtraukimo į sąrašą galiojimo termino pabaigos. Komisija gavo prašymus pratęsti visų pirmiau nurodytų medžiagų įtraukimo terminą.
            
         
               (3)
            
            
               Komisija turi parengti išsamias papildomos informacijos, kuri yra būtina norint pratęsti įtraukimo į I priedą terminą, pateikimo ir įvertinimo taisykles. Todėl tikslinga pratęsti pirmiau išvardytų veikliųjų medžiagų įtraukimo į I priedą terminą laikotarpiui, per kurį pranešėjai galėtų parengti paraiškas, o Komisija galėtų surengti jų įvertinimą ir priimti sprendimą.
            
         
               (4)
            
            
               Todėl reikia atitinkamai iš dalies pakeisti Direktyvą 91/414/EEB.
            
         
               (5)
            
            
               Šioje direktyvoje numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠIĄ DIREKTYVĄ:
   1 straipsnis
   Direktyvos 91/414/EEB I priedas iš dalies keičiamas pagal šios direktyvos priedą.
   2 straipsnis
   Valstybės narės ne vėliau kaip 2007 m. gruodžio 12 d. priima ir paskelbia įstatymus bei kitus teisės aktus, kurie įgyvendina šią direktyvą. Jos nedelsdamos pateikia Komisijai tų nuostatų tekstus bei tų nuostatų ir šios direktyvos atitikmenų lentelę.
   Jos šias nuostatas taiko nuo 2007 m. gruodžio 13 d.
   Valstybės narės, tvirtindamos šias nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
   3 straipsnis
   Ši direktyva įsigalioja dvidešimtą dieną nuo jos paskelbimo Europos Sąjungos oficialiajame leidinyje.
   4 straipsnis
   Ši direktyva skirta valstybėms narėms.
   
      Priimta Briuselyje, 2007 m. balandžio 10 d.
      
         
            Komisijos vardu
         
         Markos KYPRIANOU
         
         
            Komisijos narys
         
      
   
   
      (1)  OL L 230, 1991 8 19, p. 1. Direktyva su paskutiniais pakeitimais, padarytais Komisijos direktyva 2007/6/EB (OL L 43, 2007 2 15, p. 13).
   
      (2)  OL L 191, 1998 7 7, p. 50.
   
      (3)  OL L 353, 1997 12 24, p. 26.
   
      (4)  OL L 21, 1999 1 28, p. 21.
   
      (5)  OL L 206, 1999 8 5, p. 16, klaidų ištaisymas: OL L 221, 1999 8 21, p. 19.
   
      (6)  OL L 210, 1999 8 10, p. 13.
   
      (7)  OL L 198, 2000 8 4, p. 39.
   
      (8)  OL L 57, 2000 3 2, p. 28.
   
      PRIEDAS
      Direktyvos 91/414/EEB I priedo 1, 2, 3, 4, 5, 6 ir 8 eilutės pakeičiamos taip:
      
         
                     „1
                  
                  
                     Imazalilas
                     CAS Nr. 73790-28-0, 35554-44-0
                     CIPAC Nr. 335
                  
                  
                     (±)-1-(β-aliloksi-2,4-dichlorfeniletil)imidazolas arba (±)-alil-1-(2,4-dichlorfenil)-2-imidazol-1-iletileteris
                  
                  
                     975 g/kg
                  
                  
                     1999 m. sausio 1 d.
                  
                  
                     2011 m. gruodžio 31 d.
                  
                  
                     Galima leisti naudoti tik kaip fungicidą.
                     Šiems naudojimo atvejams taikomos tokios ypatingosios sąlygos:
                     
                                 —
                              
                              
                                 apdoroti vaisius, daržoves ir bulves nuėmus derlių galima leisti tik tokiu atveju, kai yra atitinkama nukenksminimo sistema arba kai atlikus rizikos įvertinimą leidimą išduodančiai valstybei narei būtų įrodyta, kad apdorojamo tirpalo išleidimas nekelia nepriimtinos rizikos aplinkai, o ypač vandens organizmams,
                              
                           
                                 —
                              
                              
                                 apdoroti bulves nuėmus derlių galima leisti tik tokiu atveju, kai atlikus rizikos įvertinimą leidimą išduodančiai valstybei narei būtų įrodyta, kad bulvių apdorojimo atliekų išleidimas nekelia nepriimtinos rizikos vandens organizmams,
                              
                           
                                 —
                              
                              
                                 apdoroti lapus atvirame ore galima leisti tik tokiu atveju, kai atlikus rizikos įvertinimą leidimą išduodančiai valstybei narei būtų įrodyta, kad naudojant nėra nepriimtino poveikio žmonių ar gyvūnų sveikatai arba aplinkai.
                              
                           Augalų sveikatos nuolatinio komiteto ekspertizės ataskaitos galutinio parengimo data: 1997 m. liepos 11 d.
                  
               
                     2
                  
                  
                     Azoksistrobinas
                     CAS Nr. 131860-33-8
                     CIPAC Nr. 571
                  
                  
                     Metil-(E)-2-{2[6-(2-cianfenoksi) pirimidin-4-iloksi]fenil}-3-metoksiakrilatas
                  
                  
                     930 g/kg (Z-izomero ne daugiau kaip 25 g/kg)
                  
                  
                     1998 m. liepos 1 d.
                  
                  
                     2011 m. gruodžio 31 d.
                  
                  
                     Galima leisti naudoti tik kaip fungicidą.
                     Priimant sprendimus pagal vienodus principus ypatingas dėmesys turėtų būti kreipiamas į poveikį vandens organizmams. Į leidimo išdavimo sąlygas turėtų būti įtrauktos atitinkamos rizikos mažinimo priemonės.
                     Augalų sveikatos nuolatinio komiteto ekspertizės ataskaitos galutinio parengimo data: 1998 m. balandžio 22 d.
                  
               
                     3
                  
                  
                     Metil krezoksimas
                     CAS Nr. 143390-89-0
                     CIPAC Nr. 568
                  
                  
                     Metil-(E)-2-metoksiimin-2-[2-(o-tolilksimetil)fenil]acetatas
                  
                  
                     910 g/kg
                  
                  
                     1999 m. vasario 1 d.
                  
                  
                     2011 m. gruodžio 31 d.
                  
                  
                     Galima leisti naudoti tik kaip fungicidą.
                     Priimdamos sprendimus pagal vienodus principus valstybės narės ypatingą dėmesį turi kreipti į gruntinio vandens apsaugą esant pažeidžiamumo sąlygoms.
                     Augalų sveikatos nuolatinio komiteto ekspertizės ataskaitos galutinio parengimo data: 1998 m. spalio 16 d.
                  
               
                     4
                  
                  
                     Spiroksaminas
                     CAS Nr. 1181134-30-8
                     CIPAC Nr. 572
                  
                  
                     (8-tret-butil-1,4-dioksaspiro[4.5]dekan-2-ilmetil)etilpropilaminas
                  
                  
                     940 g/kg (kartu A ir B diastereomerų)
                  
                  
                     1999 m. rugsėjo 1 d.
                  
                  
                     2011 m. gruodžio 31 d.
                  
                  
                     Galima leisti naudoti tik kaip fungicidą.
                     Priimdamos sprendimus pagal vienodus principus valstybės narės:
                     
                                 —
                              
                              
                                 turi kreipti ypatingą dėmesį į operatoriaus saugą ir turi užtikrinti, kad į leidimo išdavimo sąlygas būtų įtrauktos atitinkamos apsauginės priemonės,
                                 ir
                              
                           
                                 —
                              
                              
                                 turi kreipti ypatingą dėmesį į poveikį vandens organizmams ir užtikrinti, kad į leidimo išdavimo sąlygas, jei reikia, būtų įtrauktos atitinkamos rizikos mažinimo priemonės.
                              
                           Augalų sveikatos nuolatinio komiteto ekspertizės ataskaitos galutinio parengimo data: 1999 m. gegužės 12 d.
                  
               
                     5
                  
                  
                     Azimsulfuronas
                     CAS Nr. 120162-55-2
                     CIPAC Nr. 584
                  
                  
                     1-(4,6-dimetoksipirimidin-2-il)-3-[1-metil-4-(2-metil-2H-tetrazol-5-il)-pirazol-5-ilsulfonil]-karbamidas
                  
                  
                     980 g/kg
                  
                  
                     1999 m. spalio 1 d.
                  
                  
                     2011 m. gruodžio 31 d.
                  
                  
                     Galima leisti naudoti tik kaip herbicidą.
                     Negalima išduoti leidimų naudoti purškimo ore būdu.
                     Priimdamos sprendimus pagal vienodus principus valstybės narės turi kreipti ypatingą dėmesį į poveikį vandens organizmams bei žemės netiksliniams augalams ir užtikrinti, kad į leidimo išdavimo sąlygas, jei reikia, būtų įtrauktos atitinkamos rizikos mažinimo priemonės (pvz., auginant ryžius kuo trumpiau laikyti vandenį prieš išleidimą).
                     Augalų sveikatos nuolatinio komiteto ekspertizės ataskaitos galutinio parengimo data: 1999 m. liepos 2 d.
                  
               
                     6
                  
                  
                     Fluroksipiras
                     CAS Nr. 69377-81-7
                     CIPAC Nr. 431
                  
                  
                     4-amino-3,5-dichlor-6-fluor-2-piridiloksiacto rūgštis
                  
                  
                     950 g/kg
                  
                  
                     2000 m. gruodžio 1 d.
                  
                  
                     2011 m. gruodžio 31 d.
                  
                  
                     Galima leisti naudoti tik kaip herbicidą.
                     Priimdamos sprendimus pagal vienodus principus valstybės narės:
                     
                                 —
                              
                              
                                 atsižvelgia į papildomą informaciją, reikalaujamą ekspertizės ataskaitos 7 punkte;
                              
                           
                                 —
                              
                              
                                 turi kreipti ypatingą dėmesį į gruntinio vandens apsaugą;
                              
                           
                                 —
                              
                              
                                 turi kreipti ypatingą dėmesį į poveikį vandens organizmams ir užtikrinti, kad į leidimo išdavimo sąlygas, jei reikia, būtų įtrauktos atitinkamos rizikos mažinimo priemonės.
                              
                           Valstybės narės Komisijai praneša, jei reikalaujami papildomi bandymai ir informacija, nurodyta ekspertizės ataskaitos 7 punkte, nebūtų pateikta iki 2000 m. gruodžio 1 d.
                     Augalų sveikatos nuolatinio komiteto ekspertizės ataskaitos galutinio parengimo data: 1999 m. lapkričio 30 d.
                  
               
                     8
                  
                  
                     Kalcio proheksadionas
                     CAS Nr. 127277-53-6
                     CIPAC Nr. 567
                  
                  
                     Kalcio 3,5-diokso-4-propionil cikloheksankarboksilatas
                  
                  
                     890 g/kg
                  
                  
                     2000 m. spalio 1 d.
                  
                  
                     2011 m. gruodžio 31 d.
                  
                  
                     Galima leisti naudoti tik kaip augalų augimo reguliatorių.
                     Augalų sveikatos nuolatinio komiteto ekspertizės ataskaitos galutinio parengimo data: 2000 m. birželio 16 d.“